cyanic-selkie/wikianc huggingface dataset:
Μαριάνε Κοχ
Καριέρα
Στη Γερμανία, ήταν πιθανότατα πασίγνωστη για τη συμμετοχή της επί πολλά χρόνια ως ένα από τα πιο τακτικά μέλη του πάνελ στην πολύ δημοφιλή τηλεοπτική εκπομπή παιχνιδιών Was bin ich?, τη γερμανική προσαρμογή της αμερικανικής τηλεοπτικής εκπομπής What's My Line?, η οποία διήρκεσε από τη δεκαετία του 1950 έως το 1988 και κατάφερε να συγκεντρώσει έως και 75% σε ποσοστά τηλεθέασης στο αποκορύφωμά της.
Το 1971, συνέχισε τις ιατρικές σπουδές που είχε διακόψει στις αρχές της δεκαετίας του 1950 για να γίνει ηθοποιός. Το 1974, πήρε το πτυχίο της και άσκησε ιατρική μέχρι το 1997 ως ειδικός στην εσωτερική παθολογία στο Μόναχο. Επίσης, το 1974, ήταν μία από τις αρχικές παρουσιάστριες του πρωτοποριακού σόου της Γερμανίας 3 nach 9 (3 μετά τις 9), για την οποία απονεμήθηκε το Grimme-Preis, ένα από τα υψηλού κύρους βραβεία της γερμανικής τηλεοπτικής βιομηχανίας. Επίσης, παρουσίασε κι άλλες τηλεοπτικές εκπομπές, και το 2014,ακόμα είχε ένα πρόγραμμα ιατρικών συμβουλών στο ραδιόφωνο.
Προσωπική ζωή
Η Κοχ είναι κόρη της Μαρί Άουμουλερ και του Ρούντολφ Σίντλερ. Το 1953, παντρεύτηκε τον ιατρό Γκέρχαρντ Φρόιντ, με τον οποίο έχει δύο γιους. Ο γάμος τελείωσε το 1973 αφού ο Φρόιντ ξεκίνησε μια σχέση με τη Μις Κόσμος 1956, την Πέτρα Σούρμαν, την οποία παντρεύτηκε αργότερα.
Εξωτερικοί σύνδεσμοι και πηγές
Κατηγορία:Γερμανίδες ηθοποιοί τηλεόρασης Κατηγορία:Γερμανίδες ηθοποιοί κινηματογράφου
Βίγια Άντζελα
Η Βίγια Άντζελα (Villa Ángela) είναι πόλη στην επαρχία του Τσάκο στην Αργεντινή, 186 χλμ. δυτικά της πρωτεύουσας της επαρχίας Ρεσιστένσια. Βρίσκεται στο Γκραν Τσάκο, μια πεδινή περιοχή της λεκάνης του Ρίο ντε λα Πλάτα. Έχει 44.900 κατοίκους σύμφωνα με υπολογισμό του 2019, καθιστώντας την την τρίτη μεγαλύτερη στην επαρχία.
Ιστορία
Το 1908, οι Κάρλος Γκρουνέισεν και Χούλιο Ούλισες Μάρτιν (Ελβετός, γενν. 31 Ιουλίου 1862, δημιουργός του Yerbatera Martin, στο Ροσάριο), απέκτησε τη γη που θα γινόταν η τοποθεσία της Βίγια Άντζελα. Έφτιαξε το εργοστάσιο ταννίνης La Chaqueña SA και αμέσως άρχισαν να εποικίζονται οι παρακείμενες περιοχές.
Punta de rieles και km 95 ήταν τα ονόματα που έλαβε όταν άρχισε να επεκτείνεται. Στις 24 Μαΐου 1910, ως φόρο τιμής στα εκατό χρόνια της Επανάστασης του Μάη, αποφάσισαν να ιδρύσουν ένα χωριό και να του δώσουν το όνομα Βίγια Άντζελα. Πήρε το όνομά του από την Άντζελα Χόστενς, τη σύζυγο του Χούλιο Ούλισες Μάρτιν, ενός από τους δύο ιδρυτές του.
Η πόλη μπορεί να υπερηφανεύεται για ένα από τα σημαντικότερα καρναβάλια της χώρας. Η μεγάλη αυτή γιορτή εκτείνεται από τα μέσα Ιανουαρίου έως τα μέσα Φεβρουαρίου από το 1950.
Καιρός
Ο καιρός της πόλης είναι υποτροπικός, ξηρός το χειμώνα και πολύ υγρός και ζεστός το καλοκαίρι.
Παραπομπές
Κατηγορία:Πόλεις της Αργεντινής
Πέννα Σαν Τζοβάννι
Η Πέννα Σαν Τζοβάννι (ιταλικά: Penna San Giovanni) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
Στρατίνιστα Ιωαννίνων
Η Στρατίνιστα είναι ορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 600 μέτρα.
Γεωγραφία - Ιστορία
Η Στρατίνιστα βρίσκεται προς τα βορειοδυτικά σύνορα της Ελλάδας με την Αλβανία και ιστορικά συμπεριλαμβάνεται στα χωριά του Πωγωνίου. Είναι κτισμένη στις δυτικές πλαγιές του όρους Κασιδιάρης σε απόσταση 53 χλμ. ΒΔ. από τα Ιωάννινα και 34 χλμ Δ.-ΝΔ. από το Καλπάκι. Στο χωριό υπάρχει λαογραφικό μουσείο με εκθέματα αντικείμενα καθημερινής χρήσης (γεωργικά εργαλεία, αργαλειός, οικιακά σκεύη, ραπτομηχανές, μυλόπετρες, παραδοσιακές ανδρικές και γυναικείες στολές της Ηπείρου). Μετά την απελευθέρωση αναφέρεται 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης, αποτελεί την τοπική κοινότητα Στρατινίστης που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 απογράφηκαν 62 κάτοικοι.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Πωγωνίου
Ακαδημία Επιστημών της Αλβανίας
Η Ακαδημία Επιστημών της Αλβανίας (αλβανικά: Akademia e Shkencave e Shqipërisë) είναι το ανώτατο επιστημονικό ίδρυμα της Αλβανίας. Ιδρύθηκε το 1972. Το ίδρυμα περιλαμβάνει τους πιο διακεκριμένους επιστήμονες (ονομάζονται επίσης «ακαδημαϊκοί») που συμμετέχουν σε ερευνητικά κέντρα εντός και εκτός της Αλβανίας. Η Ακαδημία έχει 28 τακτικά μέλη 11 συνδεδεμένα μέλη, και 26 επίτιμα μέλη.
Η Ακαδημία αποτελείται από δύο τμήματα:
Επίσης, περιλαμβάνει τις ακόλουθες μονάδες: Η Ακαδημία Επιστημών της Αλβανίας έχει την μεγαλύτερη ακαδημαϊκή βιβλιοθήκη της χώρας. Ιδρύθηκε το 1975 με 10,000 τόμους, και το 1986 είχε 8.120.000 τόμους.
Το 2008 τα τέσσερα ερευνητικά ινστιτούτα (το Ινστιτούτο Ιστορίας, το Ινστιτούτο Αρχαιολογίας, το Ινστιτούτο Γλωσσολογίας και Λογοτεχνίας, και το Ινστιτούτο Λαϊκού Πολιτισμού), σχημάτισαν το «Κέντρο Αλβανολογικών Σπουδών».
Παραπομπές
Αλβανικη Ακαδ Ακαδημια Επιστημων Ακαδημια Επιστημων Αλβανιας
Βίλχεμ Βολφχάγκεν
Ο Βίλχεμ Βολφχάγκεν (Vilhelm Wolfhagen, 11 Νοεμβρίου 1889 – 5 Ιουλίου 1958) ήταν Δανός διεθνής ποδοσφαιριστής που αγωνιζόταν ως επιθετικός. Ήταν αργυρός Ολυμπιονίκης με την εθνική ομάδα της Δανίας σε δύο Ολυμπιάδες (1908, 1912).
Σταδιοδρομία
Ξεκίνησε τη σταδιοδρομία του ως αριστερός ακραίος επιθετικός το 1906 με την Κοπεγχάγη Μπόλντκλουμπ, σύλλογο με τον οποίο αγωνίστηκε για 12 χρόνια. Κατέκτησε τρία τοπικά πρωταθλήματα Κοπεγχάγης και τέσσερα εθνικά πρωταθλήματα. καθώς Συμμετείχε με την Εθνική Ομάδα στους Ολυμπιακούς Αγώνες του 1908 και σημείωσε τέσσερα γκολ στη νίκη 9–0 με αντίπαλο τη Γαλλία Β, στο πρώτο παιχνίδι ποδοσφαίρου στην ιστορία των Ολυμπιακών Αγώνων. Σκόραρε άλλα τέσσερα γκολ στο δεύτερο παιχνίδι των Ολυμπιακών Αγώνων (22 Οκτωβρίου), στη συντριπτική νίκη με 17–1 επί της Γαλλίας, τη μεγαλύτερη νίκη στην ιστορία της εθνικής ομάδας της Δανίας, τη μεγαλύτερη ήττα στην ιστορία της Εθνικής Γαλλίας, στον αγώνα με τα περισσότερα γκολ στην ιστορία των Ολυμπιακών τουρνουά. Τέσσερα χρόνια αργότερα, σημείωσε ένα γκολ στους τρεις αγώνες της Δανίας στους Ολυμπιακούς Αγώνες του 1912, προτού ηττηθεί για άλλη μια φορά από τη Μεγάλη Βρετανία στον τελικό. Τελείωσε την καριέρα του στην εθνική ομάδα τον Οκτώβριο του 1917, έχοντας πετύχει 14 γκολ σε 18 αγώνες.
Ταντελί Αντριαναρίβο
Ο Ταντελί Αντριαναρίβο (René Tantely Gabrio Andrianarivo) είναι πολιτικός από τη Μαδαγασκάρη. Χρημάτισε πρωθυπουργός της χώρας από το 1998 ως το 2002, επί προεδρίας του Ντιντιέ Ρατσιράκα.
Πολιτική καριέρα
Γεννήθηκε στην Αμποσίτρα, στις 25 Μαΐου του 1954. Κατά τη διάρκεια της πρώτης προεδρικής θητείας του Ρατσιράκα ήταν υπουργός Βιομηχανίας Ενέργειας και Ορυκτών Πόρων.
Ανατροπή
Στη διάρκεια της διαμάχης για τις εκλογές του 2002 ανάμεσα στο Ρατσιράκα και στο Μαρκ Ραβαλομανάνα, που είχε τελικό αποτέλεσμα την εξορία του πρώτου, ο Αντριαναρίβο ανακοίνωσε την κήρυξη της χώρας σε κατάσταση εκτάκτου ανάγκης. Αυτό είχε γίνει από τον ίδιο το Ρατσιράκα στις 22 Φεβρουαρίου, όταν ο Ραβαλομανάνα αυτοανακηρύχθηκε πρόεδρος. Τους επόμενους μήνες οι δύο αντίπαλες κυβερνήσεις μάχονταν για τον έλεγχο του νησιού. Στις 27 Μαΐου του 2002 οι δυνάμεις του Ραβαλομανάνα εισέβαλαν στην οικία του πρωθυπουργού στο Ανταναναρίβο, το τελευταίο κυβερνητικό κτήριο στην πρωτεύουσα που παρέμενε υπό τον έλεγχο της κυβέρνησης Ρατσιράκα. Ο Αντριαναρίβο συνελήφθη και ο πρωθυπουργός του Ραβαλομανάνα, Ζακ Σιλά εγκαταστάθηκε στην οικία. Σε απάντηση, ο Ρατσιράκα ανέστειλε τις διαπραγματεύσεις που ήταν προγραμματισμένες να ξεκινήσουν ανάμεσα στα δύο μέρη και απαίτησε την απελευθέρωση του Αντριαναρίβο ως όρο για την επανέναρξη των συνομιλιών. Η δίκη του πρώην πρωθυπουργού ξεκίνησε στις 22 Δεκεμβρίου του2003, και στις 24 Δεκεμβρίου καταδικάστηκε για υπεξαίρεση και κατάχρηση εξουσίας φυλάκιση 12 ετών με καταναγκαστικά έργα. Του επιβλήθηκε επίσης πρόστιμο 42 δισεκατομμυρίων Φράγκων. Η Διεθνής Αμνηστία ανέφερε ότι η δίκη του αμαυρώθηκε από παρατυπίες και ο ίδιος αντιμετώπιζε προβλήματα υγείας. Στα τέλη του 2003, ο νέος πρόεδρος Ραβαλομανάνα αποκάλυψε στο λόγο του για τον αποχαιρετισμό του έτους ότι είχε επιτραπεί στον Αντριαναρίβο να μεταβεί στο εξωτερικό για περίθαλψη.
Στις 3 Μαΐου του 2007 ανακοινώθηκε από την Ελβετία η απελευθέρωση των καταθέσεων ύψους 2,3 εκατομμυρίων δολαρίων που είχε ο Αντριαναρίβο, καθώς έκλεισε η έρευνα για τις καταγγελίες περί ξεπλύματος βρόμικου χρήματος από τον ίδιο. Η κυβέρνηση, που ήθελε τα χρήματα, διαμαρτυρήθηκε για την απόφαση της Ελβετίας.
Στη Γαλλία, ο Αντριαναρίβο συναντήθηκε με τους πρώην ηγέτες Αλμπέρ Ζαφί και Ρατσιράκα, το 2007.
Παραπομπές
Κατηγορία:Πρωθυπουργοί της Μαδαγασκάρης
Τα Παιδιά της Παλαιότητας
Τα Παιδιά της Παλαιότητας είναι μουσικό συγκρότημα από την Κέρκυρα. Το σχήμα προέκυψε μετά τη διάλυση των επίσης Κερκυραίων Κόρε. Ύδρο. και αποτελεί ουσιαστικά τη συνέχειά τους.
Βιογραφία
Τα Παιδιά της Παλαιότητας σχηματίστηκαν στην Κέρκυρα το καλοκαίρι του 2013 από τον frontman των Κόρε. Ύδρο. Π.Ε. Δημητριάδη, τον τελευταίο κιθαρίστα του σχήματος, τον πιανίστα Μάριο Πλασκασοβίτη και τον στενό τους φίλο, κιθαρίστα Νίκο Ραράκο, μαζί με την τσελίστρια Χριστίνα Παπαλίτσα και τον επίσης συνεργάτη της τελευταίας περιόδου των Κόρε. Ύδρο., μπασίστα Παντελή (Ντέλο) Πέτρου.
Το όνομα του συγκροτήματος αναφέρεται στο τραγούδι "Η Παλαιότητα", από τον τελευταίο δίσκο των Κόρε. Ύδρο. , καθώς -σύμφωνα με τον Π.Ε. Δημητριάδη, σε συνέντευξή του στο περιοδικό Sonik- ο πυρήνας του σχήματος είναι τα παιδιά πίσω από αυτό το τραγούδι, «με κοινό χαρακτηριστικό τους το ότι δεν παίρνουν και πολύ στα σοβαρά τον εαυτό τους» .
Με οδηγό έναν κύκλο ανέκδοτων τραγουδιών του Δημητριάδη, διαμορφώθηκε η καλλιτεχνική ιδέα μέσα από την οποία προέκυψε ο πρώτος δίσκος του συγκροτήματος, 12 Τραγούδια από τις Κατακόμβες, που κυκλοφόρησε από την Inner Ear τον Ιούνιο του 2014   και παρουσιάστηκε ζωντανά σε μια πρώτη επίσημη εμφάνιση στην Αθήνα, τον Σεπτέμβριο του 2014.
Tον Οκτώβριο του 2014 τα Παιδιά της Παλαιότητας ξεκίνησαν τη δημιουργία του δεύτερου δίσκου τους Consortium in Amato, με την προσθήκη του ντράμερ Αριστοτέλη Κροκίδη, ενός δεύτερου κιθαρίστα (Θοδωρής Άνθης) και της μπασίστριας Νούμερο Μπλε. Το εξώφυλλο του δίσκου αποτέλεσε την αφορμή της λύσης της πολυετούς συνεργασίας του Δημητριάδη με τη δισκογραφική Inner Ear. Ο δίσκος τελικά κυκλοφόρησε, αρχικά σε CD τον Νοέμβριο του 2015, από την κερκυραϊκή L39, ενώ τον Απρίλιο του 2017 επανακυκλοφόρησε σε διπλό LP, με τρία επιπλέον τραγούδια. Το Consortium in Amato απέσπασε αξιοσημείωτη κριτική αναγνώριση  και παρουσιάστηκε σε σειρά ζωντανών εμφανίσεων.
Τον Σεπτέμβριο του 2017 ο ντράμερ Αριστοτέλης Κροκίδης αντικαταστάθηκε από τον Επαμεινώνδα Καραΐσκο.
Στις 9 Ιουνίου του 2020 κυκλοφόρησε από την Inner Ear ο τρίτος δίσκος του συγκροτήματος, με τίτλο Ενθύμιον Νεανικών Συντροφιών , με προπομπό το τραγούδι "Τα Απέραντα Θέρη μου".
Εξωτερικοί σύνδεσμοι
Τα Παιδιά της Παλαιότητας
Πετριόλο
Το Πετριόλο (ιταλικά: Petriolo) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
Περιοχή Σιμαντζίρο
Η Περιοχή Σιμαντζίρο (Αγγλικά: Simanjiro District, Σουαχίλι: Wilaya ya Simanjiro), είναι μία από τις πέντε περιοχές στην Περιφέρεια Μανυάρα (Manyara Region) της Τανζανίας. Στα βορειοανατολικά συνορεύει από την Περιφέρεια Κιλιμαντζάρο (Kilimanjaro Region), νοτιοανατολικά με την Περιφέρεια Τάνγκα (Tanga Region), νότια με την Περιοχή Κιτέτο (Kiteto Region), νοτιοδυτικά με την Περιφέρεια Ντοντόμα (Dodoma Region) και δυτικά με την Περιοχή Μπαμπάτι (Babati District).
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Σιμαντζίρο (Simanjiro District), ήταν 141.136 άτομα.
Ο Επαρχιακός Επίτροπος στην Επαρχία Σιμαντζίρο (Simanjiro District), είναι ο F.M. Shelutete.
Τμήματα
Η Περιοχή Σιμαντζίρο (Simanjiro District), διαιρείται διοικητικά σε 12 Τμήματα: • 4
Σημειώσεις
<references responsive="0" group="Σημ." /> <references group="Παρ. Σημ." />
Πηγές
Κατηγορία:Επαρχίες της Περιφέρειας Μανυάρα Κατηγορία:Επαρχίες της Τανζανίας
Φρειδερίκος Γουλιέλμος του Μεκλεμβούργου-Στρέλιτς
Ο Φρειδερίκος Γουλιέλμος (γερμ. Friedrich Wilhelm, 17 Οκτωβρίου 1819 - 30 Μαΐου 1904) από τον Οίκο του Μεκλεμβούργου ήταν μέγας δούκας του Μεκλεμβούργου-Στρέλιτς (1860-1904).
Βιογραφία
Ο Φρειδερίκος Γουλιέλμος Κάρολος Γεώργιος Ερνέστος Αδόλφος Γουσταύος ήταν ο πρωτότοκος γιος του Γεωργίου του Μεκλεμβούργου-Στρέλιτς και της Μαρίας, κόρης του Φρειδερίκου της Έσσης-Κάσσελ.
Το 1904 απεβίωσε στο Νόιστρελιτς σε ηλικία 85 ετών.
Οικογένεια
Νυμφεύτηκε το 1843 με την εξαδέλφη του Αυγούστα, κόρη του Αδόλφου, Δούκα του Κέιμπριτζ, και είχε τέκνα:
Παραπομπές
Κατηγορία:Οίκος του Μεκλεμβούργου
Εξέγερση του Σασούν (1894)
Η αντίσταση του Σασούν του 1894, επίσης γνωστή ως πρώτη αντίσταση του Σασούν (Սասնո առաջին ապստամբութիւն), ήταν ένοπλη σύγκρουση μεταξύ των στρατιωτικών δυνάμεων της Οθωμανικής Αυτοκρατορίας και Αρμένιων πολιτοφυλάκων, οι οποίοι ανήκαν στο Κόμμα Χεντσάκ του αρμενικού εθνικού απελευθερωτικού κινήματος, στην περιοχή του Σασούν.
Πλαίσιο
Το Σοσιαλδημοκρατικό Κόμμα Χεντσάκ ήταν αρμενικό εθνικό κίνημα το οποίο δραστηριοποιείτο στην περιοχή. Το 1894, ο σουλτάνος Αμπντούλ Χαμίτ Β΄ ξεκίνησε την στοχοποίηση του αρμενικού πληθυσμού, ως προάγγελος των επακόλουθων Χαμιδιανών Σφαγών. Ο συγκεκριμένος διωγμός οδήγησε στην περαιτέρω ενίσχυση του εθνικιστικού αισθήματος μεταξύ των Αρμενίων.
Σύγκρουση
Τα ξένα ειδησεογραφικά πρακτορεία αντέδρασαν εντόνως εμπρός στα γεγονότα και τις σφαγές που ακολούθησαν των πολεμικών συγκρούσεων στο Σασούν, ενώ, ο Πρωθυπουργός της Μεγάλης Βρετανίας, Ουίλιαμ Ίουαρτ Γκλάντστοουν, χαρακτήρισε τον σουλτάνο Αμπντούλ Χαμίτ Β΄ ως «Μέγα Εγκληματία» ή «Κόκκινο Σουλτάνο». Οι υπόλοιπες Μεγάλες Δυνάμεις επίσης αντέδρασαν, απαιτώντας, παράλληλα, την άμεση εφαρμογή των, υποσχεθέντων από τον Αμπντούλ Χαμίτ Β΄, μεταρρυθμίσεων, οι οποίες θα είχαν ως απώτερο σκοπό την ισότητα μεταξύ των διαφόρων εθνοτήτων που αποτελούσαν την Οθωμανική Αυτοκρατορία. Ερευνητική επιτροπή αποτελούμενη από Γάλλους, Βρετανούς, καθώς και Ρώσους εκπροσώπους εστάλη στην περιοχή, ως μέλος ευρύτερης επιτροπής γνωστής ως Ανατολίτικη Επιτροπή Διερεύνησης, προκειμένου να εξετάσει τα γεγονότα, , προς δυσαρέσκεια του σουλτάνου Αμπντούλ Χαμίτ Β΄. Ωστόσο, εκ μέρους των Ευρωπαίων μελών της συγκεκριμένης επιτροπής, καταγγέλθηκε η, εκ μέρους των Οθωμανών, παρεμπόδιση, με ποικίλους τρόπους, του έργου τους.
Επακόλουθα
Τον Μάιο του 1895, οι προαναφερθείσες μεγάλες δυνάμεις προχώρησαν στην προετοιμασία σειράς μεταρρυθμίσεων. Ωστόσο, οι τελευταίες ουδέποτε εφαρμόστηκαν, καθώς ουδέποτε πραγματικά επιβλήθηκε η εφαρμογή τους στην Οθωμανική Τουρκία. Η πολιτική της Ρωσικής Αυτοκρατορίας απέναντι στο Αρμενικό Ζήτημα οδηγήθηκε σε μετατροπή, καθώς ο Υπουργός Εξωτερικών της Ρωσίας, Αλεξέι Λομπανόφ-Ροστόφσκι υποστήριζε την εδαφική ακεραιότητα των Οθωμανών. Επιπλέον, χαρακτηριζόταν από την αντιαρμενική στάση του, σε επίπεδο ώστε να επιθυμεί μια «Αρμενία δίχως Αρμένιους». Ωστόσο, η Μεγάλη Βρετανία είχε αποκτήσει σημαντική επιρροή και ισχύ εντός των πρώην οθωμανικών εδαφών της Αιγύπτου και της Κύπρου, ενώ, για τον Γκλάντσοουν, η διατήρηση καλών διπλωματικών σχέσεων με τους Οθωμανούς δεν είχε την ίδια σημασία με παλαιότερα. Την ίδια στιγμή, η Οθωμανική Αυτοκρατορία είχε βρει έναν νέο ευρωπαϊκό σύμμαχο στο πρόσωπο του Αυτοκρατορικού Καγκελάριου της Γερμανίας, Μπίσμαρκ. Ως αποτέλεσμα, η Οθωμανική Αυτοκρατορία διέθετε την απαραίτητη ελευθερία κινήσεων προκειμένου να προχωρήσει σε περαιτέρω σφαγές, το 1896.
Πηγές
Κατηγορία:Αρμενική αντίσταση Κατηγορία:19ος αιώνας στην Αρμενία Κατηγορία:Ιστορία της Επαρχίας του Μπατμάν Κατηγορία:Βιλαέτι του Μπιτλίς Κατηγορία:Εξεγέρσεις στην Αρμενία Κατηγορία:Εξεγέρσεις εναντίον της Οθωμανικής Αυτοκρατορίας Κατηγορία:Εξεγέρσεις του 19ου αιώνα
Tomb Raider: The Angel of Darkness
Το Tomb Raider: The Angel of Darkness είναι παιχνίδι δράσης-περιπέτειας, το έκτο μέρος στη σειρά Tomb Raider, που ενεργεί ως άμεση συνέχεια των Tomb Raider Chronicles και The Last Revelation. Αναπτύχθηκε από την Core Design και διανεμήθηκε από την Eidos Interactive. Το παιχνίδι κυκλοφόρησε το 2003 για τα Microsoft Windows, το PlayStation 2 και το Mac OS X και ήταν ο πρώτος τίτλος του Tomb Raider που κυκλοφόρησε για την κονσόλα PlayStation 2. Η ιστορία ακολουθεί τη Lara Croft καθώς προσπαθεί να αθωωθεί από την υποψία για το φόνο του πρώην μέντορά της, Werner Von Croy, ενώ ερευνά τις δραστηριότητες μιας αιρετικής ομάδας μαύρης μαγείας.
Η ανάπτυξη του παιχνιδιού ξεκίνησε τρία χρόνια πριν την κυκλοφορία. Η πρόθεση ήταν να δημιουργηθεί ένα διαφορετικό παιχνίδι από τις προηγούμενες καταχωρήσεις στη σειρά, το οποίο θα μπορούσε να ανταγωνιστεί καλύτερα με νεότερα παιχνίδια δράσης, και να αξιοποιήσει πλήρως τις δυνατότητες της έκτης γενιάς πλατφορμών παιχνιδιών. Η παραγωγή ήταν γεμάτη με δυσκολίες και το παιχνίδι τελικά καθυστέρησε δύο φορές. Όταν κυκλοφόρησε, το παιχνίδι πούλησε 2,5 εκατομμύρια αντίτυπα παγκοσμίως, αλλά έλαβε μικτές έως αρνητικές κριτικές για τους φτωχούς χειρισμούς και τα πολλαπλά σφάλματα. Μετά την κυκλοφορία του παιχνιδιού, διαλύθηκε μια πιθανή τριλογία, και η ανάπτυξη της σειράς μεταφέρθηκε στην Crystal Dynamics για τις επόμενες καταχωρήσεις της σειράς.
Παραπομπές
Κατηγορία:Tomb Raider Κατηγορία:Βιντεοπαιχνίδια του 2003 Κατηγορία:Βιντεοπαιχνίδια της Core Design Κατηγορία:Βιντεοπαιχνίδια της Eidos Interactive Κατηγορία:Βιντεοπαιχνίδια του PlayStation 2 Κατηγορία:Συνέχειες βιντεοπαιχνιδιών Κατηγορία:Βιντεοπαιχνίδια ανεπτυγμένα στο Ηνωμένο Βασίλειο Κατηγορία:Βιντεοπαιχνίδια τοποθετημένα στην Ευρώπη Κατηγορία:Βιντεοπαιχνίδια των Windows
Πιέβε Τορίνα
Η Πιέβε Τορίνα (ιταλικά: Pieve Torina) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
Μπαζονκούρ
Το Μπαζονκούρ (Μπαζονχόφεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Ευάγγελος Βενέτης
Ο Δρ Ευάγγελος Βενέτης είναι ιστορικός, ειδικός σε θέματα Ισλάμ και Μέσης Ανατολής.
Εκπαίδευση
Σπούδασε ιστορία (1999) και έκανε το μεταπτυχιακό του στον ίδιο κλάδο στο Πανεπιστήμιο Ιωαννίνων (2001). Έλαβε το διδακτορικό του στις Ισλαμικές και Μεσανατολικές σπουδές από το Πανεπιστήμιο του Εδιμβούργου, Ηνωμένο Βασίλειο (2006) υπό την εποπτεία της Κάρολ Χίλενμπραντ.
Σταδιοδρομία
Ερευνητής στις ισλαμικές και μεσανατολικές σπουδές στη Σχολή Αραβικών, Περσικών και Τουρκικών στο Πανεπιστήμιο του Λέιντεν της Ολλανδίας (2002-2006). Έχει επίσης εργαστεί σε διάφορα ερευνητικά κέντρα γεωπολιτικής.
Βιβλία
Έχει συγγράψει βιβλία για διάφορα θέματα:
Παραπομπές
Κατηγορία:Έλληνες ιστορικοί Κατηγορία:Έλληνες πανεπιστημιακοί
Χριστός Λέσβου
Ο Χριστός είναι πεδινός οικισμός της Ερεσού στη δυτική Λέσβου και την Περιφερειακή Ενότητα Λέσβου. Βρίσκεται δίπλα και ανατολικά από τη Σκάλα Ερεσού σε υψόμετρο 48 μέτρα. Απέχει 5 χλμ. Ν. από την Ερεσό, 48 χλμ. Δ.-ΝΔ. από την Καλλονή (έδρα του δήμου) και 86 χλμ. Δ. από την Μυτιλήνη. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Ερεσού του δήμου Ερεσού - Αντίσσης. Σύμφωνα με το Πρόγραμμα «Καλλικράτης» και την τροποποίηση του άρθρου 1 μαζί με την Ερεσό, την Σκάλα Ερεσού, τα Χλιαρά και τα Ψίνια αποτελούν τη δημοτική κοινότητα Ερεσού που υπάγεται στη δημοτική ενότητα Ερεσού - Αντίσσης του Δήμου Δυτικής Λέσβου και σύμφωνα με την απογραφή του 2011 απογράφησαν 47 κάτοικοι.
Παραπομπές
Κατηγορία:Χωριά της Λέσβου Κατηγορία:Δήμος Δυτικής Λέσβου
Πόντε Μοράντι
Η Πόντε Μοράντι («Γέφυρα Μοράντι», ιταλικά: Ponte Morandi), γνωστή και ως οδογέφυρα Πολτσεβέρα (ιταλικά: Viadotto Polcevera), ήταν οδογέφυρα στον αυτοκινητόδρομο Α10 της Ιταλίας. Διέσχιζε το ρέμα Πολτσεβέρα μεταξύ των περιοχών Σαμπιερνταρένα και Κορνιλιάνο στη Γένοβα. Η γέφυρα χτίστηκε το 1967 και πήρε το όνομά της από τον σχεδιαστή Ρικάρντο Μοράντι. Εν μέρει κατέρρευσε στις 14 Αυγούστου 2018, σκοτώνοντας 43 άτομα. Η υπόλοιπη γέφυρα κατεδαφίστηκε τις 28 Ιουνίου 2019 και αντικαταστάθηκε από μια καινούργια σχεδιασμένη από τον Ρέντσο Πιάνο.
Παραπομπές
Κατηγορία:Κτίρια και κατασκευές στη Γένοβα Κατηγορία:Γέφυρες στην Ιταλία
Φρίντριχ Κούνιχ
μικρογραφία| Ατμοκίνητο τυπογραφικό πιεστήριο του Κούνιχ του 1814 Ο Φρίντριχ Γκότλοπ Κούνιχ (γερμανικά: Friedrich Gottlob Koenig) (17 Απριλίου 1774 – 17 Ιανουαρίου 1833) ήταν Γερμανός εφευρέτης, περισσότερο γνωστός για το υψηλής ταχύτητας ατμοκίνητο τυπογραφικό πιεστήριο του, το οποία κατασκεύασε μαζί με τον ωρολογοποιό Αντρέας Φρίντριχ Μπάουερ. Αυτό το νέο στυλ τυπογραφικού πιεστηρίου μπορούσε να εκτυπώσει έως και 1.100 φύλλα την ώρα, εκτυπώνοντας και στις δύο πλευρές του χαρτιού ταυτόχρονα.
Ο Κούνιχ μετακόμισε στο Λονδίνο το 1804 και το 1810 του χορηγήθηκε δίπλωμα ευρεσιτεχνίας για το πιεστήριο του, όπου παρήγαγε την πρώτη του δοκιμαστική έκδοση τον Απρίλιο του 1812. Το μηχάνημα εγκαταστάθηκε στο εργαστήριό τους και εστάλησαν προσκλήσεις σε πιθανούς πελάτες, κυρίως στον Τζον Ουόλτερ των The Times. Εν μέσω πολλής μυστικότητας, από φόβο μη στενοχωρηθούν οι υπάρχοντες δημοσιογράφοι, οι δοκιμές έγιναν με μεγάλη επιτυχία. Το πρώτο τεύχος των The Times που τυπώθηκε με τα νέα πιεστήρια κυκλοφόρησε στις 29 Νοεμβρίου 1814.
Εξωτερικοί σύνδεσμοι
Κατηγορία:Γερμανοί εφευρέτες
Σταρ Τρεκ Νο 2: Η Οργή του Καν
Πλοκή
Το U.S.S. Εντερπράιζ βρίσκεται σε ένα εκπαιδευτικό ταξίδι, και ο ναύαρχος Τζέιμς Τ. Κερκ φαίνεται να έχει αποδεχτεί το γεγονός ότι αυτή η επιθεώρηση ενδέχεται να είναι και η τελευταία του αποστολή στο διάστημα. Ωστόσο, στην πορεία συναντούν τον Καν και τους ακόλουθούς τους, οι οποίοι όμως έχουν άλλα σχέδια. Καταδικασμένοι από τον Κερκ σε εξορία σε έναν ερημικό πλανήτη πριν από πολλά χρόνια, επιστρέφουν ζητώντας εκδίκηση. Κλέβουν από έναν ερευνητικό σταθμό μια άκρως απόρρητη συσκευή, την Συσκευή Γένεσις, κάνουν πειρατεία σε ένα διαστημόπλοιο και στήνουν μια θανάσιμη παγίδα στον παλιό τους εχθρό, τον Κερκ, με το σύμπαν ολόκληρο να βρίσκεται σε κίνδυνο.
Πιόρακο
Το Πιόρακο (ιταλικά: Pioraco) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
Σταρ Τρεκ Νο 2: Η Οργή του Καν
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1982 Κατηγορία:Ταινίες παραγωγής Paramount Pictures Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στο Σαν Φρανσίσκο Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες τοποθετημένες στο μέλλον Κατηγορία:Ταινίες τοποθετημένες σε φανταστικούς πλανήτες Κατηγορία:Ταινίες που αφορούν την εκδίκηση Κατηγορία:Ταινίες σίκουελ Κατηγορία:Σταρ Τρεκ Κατηγορία:Ταινίες με μουσική σύνθεση Τζέιμς Χόρνερ
Ελένη της Ορλεάνης
Η Ελένη (γαλλ. Hélène, 13 Ιουνίου 1871 - 21 Ιανουαρίου 1951) από τον Οίκο των Βουρβόνων-Ορλεάνης ήταν κόρη του Κόμη του Παρισιού και με τον γάμο της έγινε δούκισσα της Αόστα.
Βιογραφία
Η Ελένη Λουίζα Φραγκίσκη Ερριέττα ήταν η δεύτερη κόρη του Φιλίππου, Κόμη του Παρισιού, και της Μαρίας Ισαβέλλας του Οίκου της Ορλεάνης, κόρης του Αντωνίου, Δούκα του Μονπανσιέ.
Οικογένεια
Παντρεύτηκε το 1895 τον Εμμανουήλ Φιλιβέρτο, 2ο δούκα της Αόστα, και είχε τέκνα:
Πηγές
Κατηγορία:Οίκος της Ορλεάνης Κατηγορία:Πριγκίπισσες της Γαλλίας Κατηγορία:Πριγκίπισσες της Ιταλίας Κατηγορία:Δούκισσες της Αόστας Κατηγορία:Πριγκίπισσες της Σαβοΐας
Βουνγκ Τάου
Το Βουνγκ Τάου (βιετναμεζικά Vũng Tàu) είναι μεγαλύτερη πόλη και πρώην πρωτεύουσα της περιφέρειας Μπα Ρία-Βουνγκ Τάου στο Βιετνάμ. Η πόλη έχει πληθυσμό 450.000 κατοίκους σύμφωνα με την απογραφή 2014 και έκταση 141 τετ.χλμ. Στην πόλη βρίσκεται διεθνές αεροδρόμιο "Βουνγκ Τάου"
Φωτογραφίες
Κατηγορία:Πόλεις του Βιετνάμ
Ελισάβετ της Σαξονίας
Η Ελισάβετ (γερμ. Elisabeth, 4 Φεβρουαρίου 1830 - 14 Αυγούστου 1912) από τον Οίκο των Βέττιν ήταν πριγκίπισσα της Σαξονίας και με τον γάμο της έγινε δούκισσα της Γένουας.
Βιογραφία
Η Μαρία Ελισάβετ Μαξιμιλιανή Λουδοβίκα Αμαλία Φραγκίσκη Σοφία Λεοπολδίνα Άννα Βαπτιστή Ιαβερία Νεπομύκενα ήταν η δεύτερη κόρη του Ιωάννη της Σαξονίας και της Αμαλίας Αυγούστας, κόρης του Μαξιμιλιανού Α΄ Ιωσήφ της Βαυαρίας.
Οικογένεια
Παντρεύτηκε το 1850 τον Φερδινάνδο της Γένουας και είχε τέκνα:
Το 1855 ο Φερδινάνδος απεβίωσε και η Μαργαρίτα έκανε το 1855 δεύτερο, μυστικό γάμο με τον αρχιθαλαμηπόλο της Νικολό, Μαρκήσιο του Ραπάλο.
Πηγές
Κατηγορία:Οίκος των Βέττιν Κατηγορία:Πριγκίπισσες της Ιταλίας Κατηγορία:Δούκισσες της Γένοβας Κατηγορία:Πριγκίπισσες της Σαβοΐας
20 γυναίκες κι εγώ
Το 20 γυναίκες κι εγώ είναι μια ελληνική κωμική ταινία του 1973 σε σενάριο και σκηνοθεσία Γιάννη Δαλιανίδη. Η ταινία βασίστηκε στο ομώνυμο θεατρικό έργο.
Υπόθεση του έργου
Ο Κώστας Φιλίππου (Κώστας Βουτσάς) πολιορκείται από πολλές γυναίκες. Ζει με τη μητέρα του Σμάρω (Σμάρω Στεφανίδου και τις τρεις αδερφές του, τη Ρίκα (Λυδία Λένωση), τη Φανουρία (Ελένη Μαυρομάτη) και την Τζέλα (Νικόλ Κοκκίνου). Αυτές οι δυο βρίσκονται σε ηλικία γάμου και πρέπει να παντρευτούν. Επίσης στη Βιοτεχνία παραγωγής γυναικείων εσωρούχων την οποία διευθύνει είναι ο μοναδικός άντρας. Ανάμεσα στις γυναίκες οι οποίες τον πολιορκούν είναι και η Μπέτυ Σωτηροπούλου (Μπέτυ Λιβανού) η οποία είναι συνάδελφός του στη βιοτεχνία. Κάποια στιγμή η Μπέτυ και η μητέρα της Δόμνα Σωτηροπούλου (Μαίρη Μεταξά), νοίκιασαν το διαμέρισμα το οποίο βρίσκεται ακριβώς από πάνω απο κείνο στο οποίο μένει ο Κώστας και άρχισαν να του κάνουν τη ζωή δύσκολη. Λοιπόν ο Κώστας αναγκάστηκε να παντρευτεί την οποίες κρυφά και χωρίς ν' ανακοινώσει τίποτα σε κανέναν. Επειδή λοιπόν η μητέρα του δεν γνώριζε τίποτα αποφάσισε να βρει και στους δυο από ένα ταίρι. Λοιπόν προξενεύει στην Μπέτυ τον Περικλή, τον ηλεκτρολόγο της γειτονιάς και στον Κώστα τη Χάρι (Καίτη Ιμπροχώρη) η οποία είναι μια νεαρή απ' τη Βέροια. Το προξενιό της Μπέτυς με τον Περικλή κατάφερε και το διέλυσε ο Κώστας και αυτό του Κώστα με τη Χάρι η οποίες. Κάποτε ο Κώστας δεν άντεξε και αποκάλυψε σε όλους πως ήταν παντρεμένος με την οποίες αλλά και πως η εκείνη περίμενε παιδί και αυτή η αποκάλυψη έφερε την ομόνοια.
Συμπληρωματικές πληροφορίες
Η ταινία έκανε πρεμιέρα στις 23 Σεπτεμβρίου του 1973 και προβλήθηκε τη Χειμερινή Περίοδο 1973 - 1974. Έκοψε 129.099 εισιτήρια και ήρθε στην 4η θέση σε 44 ταινίες της ίδιας Χειμερινής Περιόδου.
Παραπομπές
Κατηγορία:Ελληνικές ταινίες Κατηγορία:Ταινίες του 1973 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες βασισμένες σε θεατρικά έργα Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ελληνικές αισθηματικές κωμικές ταινίες
Χαν
Αργότερα υιοθετήθηκε από τους Ασίνα και κατόπιν τους Γκιοκτούρκ και τους Μογγόλους που τον διέδωσαν στην υπόλοιπη Ασία. Στα μέσα του 6ου αιώνα έγινε γνωστός ως «Χαγάνος - Βασιλέας των Τούρκων» στους Πέρσες.
Σήμερα έχει αποκτήσει πολλά ισοδύναμα νοήματα όπως διοικητής, αρχηγός ή κυβερνήτης. Επί του παρόντος, χάνοι υπάρχουν κυρίως στη νότια και κεντρική Ασία, το Αφγανιστάν και το Ιράν. Τα θηλυκά αντίστοιχα είναι χατούμ και χανούμ. Διάφοροι τουρκικοί και μογγολικοί λαοί από την κεντρική Ασία έδωσαν στον τίτλο μια νέα ισχύ μετά τις μογγολικές επιδρομές και αργότερα έφεραν τον τίτλο «χαν» στο Αφγανιστάν και τη βόρειο Ινδία. Πολύ αργότερα ο τίτλος υιοθετήθηκε από τους γηγενείς ως όνομα. Ο τίτλος Χαγάνος αποδίδεται ως Χαν των χαν (Χάνος των Χάνων) και ήταν ο τίτλος του Τζενγκίς Χαν και των λοιπών απογόνων-κυβερνητών σε αρρενογραμμική γραμμή διαδοχής.
Εξωτερικοί σύνδεσμοι
Κατηγορία:Τίτλοι ευγενείας Κατηγορία:Ηγεμονικοί τίτλοι Κατηγορία:Τουρκικοί τίτλοι Κατηγορία:Μογγολική Αυτοκρατορία Κατηγορία:Μογγολικοί τίτλοι ευγενείας Κατηγορία:Ανδρικοί κοινωνικοί τίτλοι
Αρματολικό Τρικάλων
Το Αρματολικό είναι οικισμός και έδρα ομώνυμης τοπικής κοινότητας, της δημοτικής ενότητας Νεράιδας, του δήμου Πύλης, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τρικάλων του νομού Τρικάλων, στο γεωγραφικό διαμέρισμα Θεσσαλίας.
Γεωγραφία
Το Αρματολικό είναι πεδινό χωριό στο δυτικό τμήμα του νομού Τρικάλων. Βρίσκεται στις ανατολικές κλιτύς της κορυφής «Μύτικας» (1.976 μ.) των Τζουμέρκων και δίπλα στη δυτική όχθη του Αχελώου, πάνω στην επαρχιακή οδό Περτουλίου-Άρτας και σε μέσο σταθμικό υψόμετρο 870 (814-948 ακραία σημεία). Το χωριό απέχει 69 χλμ. περίπου Δ. ΝΔ. των Τρικάλων.
Τοπική κοινότητα
Η τοπική κοινότητα Αρματολικού είναι χαρακτηρισμένη ως αγροτικός ορεινός οικισμός, με έκταση 9,700 χμ² (2011). Περιλαμβάνει και τους οικισμούς Γράβος, Λεφαίικα και Σκλήθρα.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Μπούκουρο και προσαρτήθηκε στον δήμο Κοθωνίων του νομού Τρικάλων. Το 1912 ορίστηκε έδρα της ομώνυμης κοινότητας. Το 1928 μετονομάστηκε σε Αρματωλικό και το 1940 η ονομασία του διορθώθηκε σε Αρματολικό. Με το ΦΕΚ 244Α – 04/12/1997 αποσπάστηκε από την κοινότητα Αρματολικού και προσαρτήθηκε στην κοινότητα Νεράιδας. Με το ΦΕΚ 87Α – 07/06/2010 αποσπάστηκε από την κοινότητα Νεράιδας και προσαρτήθηκε στον δήμο Πύλης.
Γενικά στοιχεία
Η παλαιά ονομασία του οικισμού, Μπούκουρο ή Μπώκωρη, σημαίνει στα τούρκικα "όμορφος τόπος", στα ρουμάνικα "χωριό βοσκού" και στα σλαβικά "τόπος βοερός". Το παλαιό χωριό, χτισμένο στην τοποθεσία Αμπέλια, καταστράφηκε πιθανόν κατά το 12ο αιιώνα από Σταυροφόρους. Άλλες αιτίες καταστροφής ήταν οι επιδρομές Σλάβων ή σεισμοί. Κατά την Τουρκοκρατία άτομα ή ομάδες κυνηγημένα από τους Τούρκους έφευγαν από τη Θεσσαλία - Ήπειρο - Αιτωλοακαρνανία και έβρισκαν καταφύγιο στο σημερινό χωριό.
Εξωτερικοί σύνδεσμοι
Κατηγορία:Χωριά του νομού Τρικάλων Κατηγορία:Δήμος Πύλης
Βουνάκι Αχαΐας
Τοποθεσία - Λοιπά στοιχεία
Το Βουνάκι είναι χτισμένο σε υψόμετρο 1.070 μ. στις πλαγιές του όρους Ξεροβούνα, απέναντι από την ανατολική πλευρά του Χελμού σε πλαγιά του λεκανοπεδίου της Νωνάκριδος, και σε απόσταση 30 περίπου χιλιομέτρων από την Ακράτα.
Ο οικισμός από το 1998 έως το 2010 αποτελούσε τμήμα του Δημοτικού Διαμερίσματος Αγίας Βαρβάρας του πρώην Δήμου Ακράτας. Από το 2011 βάσει της διοικητικής μεταρρύθμισης "Καλλικράτης" ανήκει στο νεοπαγή Δήμο Αιγιαλείας ως τμήμα της Τοπικής κοινότητας Αγίας Βαρβάρας της Δημοτικής Ενότητας Ακράτας.
Στην απογραφή του 2011 ο οικισμός βρέθηκε να έχει πληθυσμό 22 κατοίκους.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ακράτας Κατηγορία:Δήμος Αιγιαλείας
Πότζο Σαν Βιτσίνο
Το Πότζο Σαν Βιτσίνο (ιταλικά: Poggio San Vicino) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
Πολλέντσα
Παραπομπές
Κατηγορία:Δήμοι της Επαρχίας της Ματσεράτα
Μπαρνάμπας Σιμπουσίζο Ντλαμίνι
Ο Μπαρνάμπας Σιμπουσίζο Ντλαμίνι (Barnabas Sibusiso Dlamini, 15 Μαΐου 1942 - 28 Σεπτεμβρίου 2018) ήταν πολιτικός από το Εσουατίνι, ο οποίος χρημάτισε πρωθυπουργός από το 2008 ως τις 4 Σεπτεμβρίου 2018. Υπήρξε για μία ακόμη φορά πρωθυπουργός την περίοδο από τις 26 Ιουλίου του 1996 ως τις 29 Σεπτεμβρίου του 2003.
Πολιτική σταδιοδρομία
Διετέλεσε υπουργός Οικονομικών από το 1984 ως το 1993. Ήταν επίσης εκτελεστικός διευθυντής του Διεθνούς Νομισματικού Ταμείου (IMF). Το 2003 αποχώρησε από την πρωθυπουργία και έγινε σύμβουλος του Βασιλιά Μσουάτι Γ΄.
Ο Ντλαμίνι ήταν υποψήφιος για την προεδρία της Επιτροπής της Αφρικανικής Ένωσης, στις αρχές του 2008 και υποστηρίχθηκε από την κυβέρνηση του Εσουατίνι. Ωστόσο, τελικά η κυβέρνηση απέσυρε την υποψηφιότητά του.
Δεύτερη πρωθυπουργία
Στις 16 Οκτωβρίου του 2008 ο βασιλόφρων Ντλαμίνι διορίστηκε ξανά πρωθυπουργός. Ο διορισμός του εκ νέου στην πρωθυπουργία έκανε λιγότερες τις ελπίδες για περισσότερη δημοκρατία στη χώρα, όπως ανακοίνωσαν οργανώσεις της Αντιπολίτευσης.
Το 2013 επαναδιορίστηκε στην πρωθυπουργία από το 9ο Κοινοβούλιο. Στις 4 Σεπτεμβρίου 2018 ο πρωθυπουργός και οι 18 υπουργοί του απολύθηκαν, με ανακοίνωση που έκανε ο γενικός εισαγγελέας Σιφίσο Χουμάλο στις 6 Σεπτεμβρίου. Υπηρεσιακός πρωθυπουργός ανέλαβε ο Βίνσεντ Μλάνγκα στις 7 Σεπτεμβρίου, υπηρετώντας ως τη διεξαγωγή εθνικών εκλογών, οι οποίες ορίστηκαν για τις 21 Σεπτεμβρίου.
Παραπομπές
Ντλαμινι Μπαρναμπας
Αδόλφος Φρειδερίκος Ε΄ του Μεκλεμβούργου-Στρέλιτς
Ο Αδόλφος Φρειδερίκος Ε΄ (γερμ. Adolf Friedrich V, 22 Ιουνίου 1848 - 11 Ιουνίου 1914) από τον Οίκο του Μεκλεμβούργου ήταν μέγας δούκας του Μεκλεμβούγου-Στρέλιτς (1904-1914).
Βιογραφία
Ο Γεώργιος Αδόλφος Φρειδερίκος Βίκτωρ Ερνέστος Αδαλβέρτος Γουσταύος Γουλιέλμος Ουέλλινγκτον ήταν ο μόνος γιος του Φρειδερίκου Γουλιέλμου του Μεκλεμβούργου-Στρέλιτς και της Αυγούστας, κόρης του Αδόλφου, Δούκα του Κέιμπριτζ.
Παραπομπές
Κατηγορία:Οίκος του Μεκλεμβούργου
Αδόλφος Φρειδερίκος ΣΤ΄ του Μεκλεμβούργου-Στρέλιτς
Βιογραφία
Ο Αδόλφος Φρειδερίκος Γεώργιος Ερνέστος Αλβέρτος Εδουάρδος ήταν ο πρωτότοκος γιος του Αδόλφου Φρειδερίκου Ε΄ του Μεκλεμβούργου-Στρέλιτς και της Ελισάβετ των Ασκάνια, κόρης του Φρειδερίκου Α΄ του Άνχαλτ.
Το 1918 αυτοκτόνησε στο Νόιστρελιτς σε ηλικία 36 ετών. Δεν είχε νόμιμα τέκνα· ήταν ο τελευταίος άρρην απόγονος του κλάδου του Στρέλιτς και το Στρέλιτς περιήλθε στον Φρειδερίκο Φραγκίσκο Δ΄ του Μεκλεμβούργου-Σβερίν του πρεσβύτερου, κύριου κλάδου.
Οικογένεια
Αναφέρεται ότι νυμφεύτηκε μοργανατικά. Η σοπράνο της όπερας Μαφάλντα Σαλβατίνι ισχυριζόταν ότι ήταν ερωμένη του και είχε δύο γιους από αυτόν, αλλά πρόσφατη έρευνα απέδειξε το αντίθετο.
Παραπομπές
Κατηγορία:Οίκος του Μεκλεμβούργου
Κάρολος του Μεκλεμβούργου
Ο Κάρολος (γερμ. Karl, 30 Νοεμβρίου 1785 - 21 Σεπτεμβρίου 1837) από τον Οίκο του Μεκλεμβούργου ήταν πρίγκιπας του Μεκλεμβούργου-Στρέλιτς και στρατιωτικός.
Βιογραφία
Ήταν ο δευτερότοκος γιος του Καρόλου Β΄ του Μεκλεμβούργου-Στρέλις και της Καρλόττας, κόρης του Γεωργίου Γουλιέλμου της Έσσης-Ντάρμστατ.
Το 1837 απεβίωσε στο Βερολίνο σε ηλικία 52 ετών, άγαμος.
Παραπομπές
Κατηγορία:Οίκος του Μεκλεμβούργου
Μπεμπίνγκ
Το Μπεμπίνγκ (Μπίμπιν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Βιβλιογραφικές αναφορές
Κατηγορία:Κοινότητες της Μοζέλ
Άνω Μεσορρούγι Αχαΐας
Το Άνω Μεσορρούγι είναι μικρός οικισμός της πρώην Επαρχίας Καλαβρύτων του Νομού Αχαΐας. Πρόκειται για ένα από τα λεγόμενα "Κλουκινοχώρια".
Τοποθεσία - Λοιπά στοιχεία
Το Άνω Μεσορρούγι είναι χτισμένο στις βορειοανατολικές πλαγιές του Χελμού σε υψόμετρο 1.170 μέτρων και σε απόσταση 35 περίπου χιλιομέτρων από  την Ακράτα. Πρόκειται για τον ορεινότερο οικισμό του Νομού Αχαΐας.
Ο οικισμός από το 1998 έως το 2010 αποτελούσε τμήμα του Δημοτικού Διαμερίσματος Μεσορρουγίου του πρώην Δήμου Ακράτας. Από το 2011 βάσει της διοικητικής μεταρρύθμισης "Καλλικράτης" ανήκει στο νεοπαγή Δήμο Αιγιαλείας ως τμήμα της Τοπικής κοινότητας Μεσορρουγίου της Δημοτικής Ενότητας Ακράτας.
Στην απογραφή του 2011 ο οικισμός βρέθηκε να έχει πληθυσμό 12 κατοίκους.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ακράτας Κατηγορία:Δήμος Αιγιαλείας
Πόρτο Ρεκανάτι
Το Πόρτο Ρεκανάτι (ιταλικά: Porto Recanati) είναι ιταλικός δήμος στην Επαρχία της Ματσεράτα, στην περιφέρεια των Μάρκε.
Παραπομπές
Κατηγορία:Δήμοι της Επαρχίας της Ματσεράτα
Καρλ Μάισνερ
Ο Καρλ Μάισνερ, αγγλ. Carl Daniel Friedrich Meissner (1 Νοεμβρίου 1800 – 2 Μαΐου 1874) ήταν Ελβετός βοτανολόγος. Γεννήθηκε στη Βέρνη της Ελβετίας την 1η Νοεμβρίου 1800, βαφτίστηκε ως Meisner αλλά αργότερα άλλαξε το όνομά του σε Meissner.
Για το μεγαλύτερο μέρος της 40χρονης καριέρας του ήταν καθηγητής Βοτανικής στο Πανεπιστήμιο της Βασιλείας. Είχε σημαντική συμβολή στη βοτανική βιβλιογραφία, συμπεριλαμβανομένης της δημοσίευσης του ολοκληρωμένου έργου Plantarum Vascularum Genera και μονογραφιών του για τις οικογένειες Polygonaceae (ιδίως το γένος Polygonum), Lauraceae, Proteaceae, Thymelaeaceae και Hernandiaceae.
Η συμβολή του στην περιγραφή της αυστραλιανής χλωρίδας ήταν παραγωγική. Περιέγραψε εκατοντάδες αυστραλιανά είδη Proteaceae και πολλά αυστραλιανά είδη από άλλες οικογένειες, ιδιαίτερα των Fabaceae, Mimosaceae και Myrtaceae. Φυτικά είδη που ο ίδιος ανακάλυψε φέρουν πλέον στην βοτανική (επιστημονική) ονομασία τους το ακρωνύμιο, Meisn.
Η υγεία του επιδεινώθηκε μετά το 1866 και ήταν λιγότερο δραστήριος. Πέθανε στη Βασιλεία στις 2 Μαΐου 1874.
Παραπομπές
Κατηγορία:Ελβετοί βοτανολόγοι
Περιστέρι Ιωαννίνων
Για οικισμούς στην Ελλάδα με το ίδιο όνομα δείτε το λήμμα: Περιστέρι (αποσαφήνιση)
Το Περιστέρι είναι ημιορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 570 μέτρα
Γεωγραφία - Ιστορία
Το Περιστέρι βρίσκεται στα βορειοδυτικά σύνορα της Ελλάδας με την Αλβανία, στις βορειοδυτικές πλαγιές του όρους Κασιδιάρης και ιστορικά ανήκει στα χωριά του Πωγωνίου. Απέχει 53 χλμ. ΒΔ. από τα Ιωάννινα και 20 Δ. από το Καλπάκι. Αξιοθέατα του χωριού είναι η Μονή Εισοδίων της Θεοτόκου (του 1595), το πέτρινο γεφύρι εντός οικισμού και την πηγή στη θέση “Ζόγκζα” η οποία βρίσκεται σε ειδυλλιακό περιβάλλον. Το παλιό δημοτικό σχολείο έχει χαρακτηριστεί ως ιστορικό διατηρητέο μνημείο γιατί "συντέλεσε στη διάδοση των Eλληνικών Γραμμάτων και την εδραίωση του Ελληνισμού, σε μια περιοχή και σε μια εποχή (τέλη του 19ου αιώνα) δύσκολη για το αλύτρωτο έθνος μας". Η παλιά του ονομασία του χωριού είναι Μέγγουλη και έτσι αναφέρεται το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας ενώ το 1928 με το ΦΕΚ 81Α - 14/05/1928 μετονομάστηκε σε Περιστέρι. Σύμφωνα με το σχέδιο Καλλικράτης, αποτελεί την τοπική κοινότητα Περιστερίου που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 έχει 53 μόνιμους κατοίκους.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Πωγωνίου
Μακάρια
Η Μακάρια (Macaria, γεννημένη ως Ντέλια Μπεατρίς ντε λα Κρους Ντελχάδο Delia Beatriz de la Cruz Delgado, 20 Δεκεμβρίου 1949 -) είναι Μεξικανή ηθοποιός, παραγωγός και σεναριογράφος.
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου
Άνγκρα ντου Εροΐσμου
Η Άνγκρα ντου Εροΐσμου (πορτογαλικά: Angra do Heroísmo), ή απλά Άνγκρα, είναι πόλη και δήμος στη νήσο Τερσέιρα της Πορτογαλίας, και μία από τις τρεις πρωτεύουσες των Αζορών. Ιδρύθηκε το 1478· η Άνγκρα ήταν ιστορικά η σημαντικότερη πόλη στις Αζόρες, ως έδρα της Επισκοπής των Αζορών, κυβερνητικών φορέων, και έχοντας προηγουμένως υπηρετήσει ως πρωτεύουσα της Πορτογαλίας κατά τη διάρκεια των Φιλελευθέρων Πολέμων. Ο πληθυσμός το 2011 ήταν 35.402 κάτοικοι, σε μια περιοχή 239,00 χλμ². Κατατάχθηκε ως Μνημείο Παγκόσμιας Κληρονομιάς από την UNESCO το 1983.
Ραμόν Μερκαντέρ
Παραπομπές
Κατηγορία:Καταλανοί Κατηγορία:Ισπανοί κομμουνιστές Κατηγορία:Ήρωες της Σοβιετικής Ένωσης
Σύνταγμα των Ηνωμένων Πολιτειών
thumbnail|400px|Η υπογραφή του Συντάγματος των Ηνωμένων Πολιτειών με τον [[Τζορτζ Ουάσινγκτον, Βενιαμίν Φραγκλίνο και τον Αλεξάντερ Χάμιλτον (σε πρώτο πλάνο από αριστερά προς τα δεξιά), πίνακας του Χάουαρντ Τσάντλερ Κρίστι.]]
Το σύνταγμα των Ηνωμένων Πολιτειών της Αμερικής, το οποίο ψηφίστηκε την 17η Σεπτεμβρίου 1787 και επικυρώθηκε κατά τη διάρκεια του 1788, καθορίζει την πολιτική και νομική συγκρότηση των ΗΠΑ. Προβλέπει μια ομοσπονδιακή πολιτεία με τη μορφή ενός προεδρικού συστήματος. Το σύνταγμα δημιουργήθηκε από αντιπροσώπους των δώδεκα από τις δεκατρείς αρχικές πολιτείες των Ηνωμένων Πολιτειών, οι οποίοι είχαν συγκεντρωθεί στη Συνέλευση της Φιλαδέλφειας. Αντικατέστησε τα μέχρι τότε ισχύοντα Άρθρα της Συνομοσπονδίας και εγκαθίδρυσε μια ισχυρή κεντρική εξουσία με έναν Πρόεδρο επικεφαλής, ο οποίος είναι αρχηγός και της κυβέρνησης και του κράτους. Ταυτόχρονα προέβλεπε μια διάκριση των εξουσιών υπό τον όρο "Checks and balances", σύμφωνα με την οποία τα όργανα της κυβέρνησης, τη νομοθετικής εξουσίας και της δικαστικής εξουσίας είναι διαχωρισμένα το ένα από το άλλο και ελέγχονται μέσω αμοιβαίων και εκτεταμένων περιορισμών. Μαζί με τη διάκριση των εξουσιών, γεννήθηκαν και άλλες συνταγματικές αρχές της πολιτικής, οι οποίες αναπτύχθηκαν και διαδόθηκαν την περίοδο του Διαφωτισμού, ανάμεσα στις οποίες ήταν και η Χάρτα των Δικαιωμάτων που αποτελεί δεσμευτικό κατάλογο βασικών δικαιωμάτων καθώς και η δέσμευση προς το δίκαιο και τους νόμους.
Το αρχικό κείμενο του συντάγματος αποτελείται από επτά άρθρα. Κατά τη διάρκεια δύο αιώνων συμπληρώθηκε με 27 τροποποιήσεις, δέκα από τα οποία προστέθηκαν ως νόμοι αμέσως μετά τη σύσταση συνταγματικών οργάνων. Ανάμεσα σε όλα τα ρεπουμπλικανικά συντάγματα που βρίσκονται σε ισχύ σήμερα, αυτό των ΗΠΑ είναι ένα από τα παλαιότερα.
Προϊστορία
Κατά τον Αμερικανικό Πόλεμο της Ανεξαρτησίας, οι τότε ακόμα Δεκατρείς Αποικίες δημιούργησαν με τα Άρθρα της Συνομοσπονδίας το 1781 μια χαλαρή συνομοσπονδία με μια αδύναμη κεντρική εξουσία, η οποία αποτελείτο μόνο από τη μόνιμη συνέλευση του Ηπειρωτικού Κογκρέσου, wobei die Zusammensetzung mit einer durchschnittlichen Amtsdauer der Abgeordneten von zwei Jahren keine Konstanz fand.
Μη κυβερνητικές πηγές
ΗΠΑ Κατηγορία:Ιστορία των Ηνωμένων Πολιτειών (1789-1849) Κατηγορία:Πολιτική των Ηνωμένων Πολιτειών
Ερρίκος Φρειδερίκος της Ουαλίας
Ο Ερρίκος Φρειδερίκος, Πρίγκιπας της Ουαλίας (19 Φεβρουαρίου 1594 - 6 Νοεμβρίου 1612 ) ήταν ο μεγαλύτερος γιος και κληρονόμος του Ιακώβου Α΄ της Αγγλίας, και από τη σύζυγό του Άννα της Δανίας. Το όνομά του προέρχεται από τους παππούδες του: Ερρίκος Στιούαρτ, 1ος δούκας του Όλμπανυ και Φρειδερίκος Β΄ της Δανίας. Ο πρίγκιπας Ερρίκος θεωρήθηκε ευρέως ως ιδιοφυής και πολλά υποσχόμενος κληρονόμος των θρόνων του πατέρα του. Ωστόσο, σε ηλικία 18 ετών, πέθανε πριν από αυτόν από τυφοειδή πυρετό. Ο μικρότερος αδερφός του, ο Κάρολος Α΄ της Αγγλίας τον διαδέχθηκε ως κληρονόμος του θρόνου.
Πρώτα χρόνια
Ο Ερρίκος γεννήθηκε στο Κάστρο του Στίρλινγκ της Σκωτίας και έγινε ο Δούκας του Ρόθσαϊ, ο Κόρντ του Κάρικ, ο Βαρόνος του Ρενφρέου, ο Λόρδος των Νήσων και ο Πρίγκιπας και ο Μεγάλος Διαχειριστής της Σκωτίας αυτόματα από τη γέννησή του. Η βάπτισή του εορτάστηκε με πολύπλοκες θεατρικές παραστάσεις και μια τελετή στο νέο παρεκκλήσι του Στίρλινγκ.
Ο πατέρας του τον έβαλε στη φροντίδα του Τζον Έρσκινς και της μητέρας του Άνναμπελ Μάρρεϋ στο Στίρλινγκ, μακριά από τη φροντίδα της μητέρας του αγοριού, καθώς ο Ιάκωβος ανησυχούσε ότι η τάση της Άννας προς τον καθολικισμό θα επηρέαζε τον διάδοχο. Η απομάκρυνση του παιδιού στο Στέρλινγκ προκάλεσε τεράστια ένταση μεταξύ της Άννας και του Ιάκωβου, και ο Ερρίκος παρέμεινε εκεί μέχρι το 1603. Ο Ιάκωβος επισκεπτόταν συχνά τον Πρίγκιπα και τον Αύγουστο του 1595 ενθάρρυνε το βρέφος να κρατήσει ένα στυλό και να γράψει σε ένα έγγραφο, σημειώνοντας ότι «θα καταθέσω ότι αυτό είναι το σήμα του πρίγκιπα».
Ο Ιάκωβος έγινε Βασιλιάς της Αγγλίας το 1603 και η οικογένειά του μετακόμισε νότια. Η Άννα της Δανίας ήρθε στο Στίρλινγκ για να πάρει τον γιο της και μετά από έναν αγώνα επιτράπηκε να μεταφέρει τον Ερρίκο στο Εδιμβούργο στις 28 Μαΐου, την επόμενη Κυριακή τον πήρε στο St Giles Kirk και στη συνέχεια ταξίδεψαν στην Αγγλία. Ο Ερρίκος αργότερα μεταφέρθηκε στο Γουίντσεστερ κατά τη διάρκεια της επιδημίας. Στο Γουίντσεστερ, τον Σεπτέμβριο του 1603, η Άννα της Δανίας διοργάνωσε ένα πάρτυ μασκέ για να καλωσορίσει τον γιο της, κάτι που ήταν αμφιλεγόμενο.
Το 1606, ο Γάλλος πρέσβης Antoine le Fèvre de la Boderie σημείωσε ότι ο Πρίγκιπας Ερρίκος (στην Αγγλία) έπαιζε γκολφ, το οποίο περιέγραψε ως σκωτσέζικο παιχνίδι. Ο Ερρίκος έπαιζε επίσης τένις, και τον Ιούλιο του 1606 έπαιξε με τον θείο του Χριστιανό της Δανίας στο Παλάτι του Γκρίνουιτς. Το 1607 ζήτησε άδεια να μάθει να κολυμπά, αλλά οι κόμητες του Σάφφολκ και του Σιούμπερι έγραψαν στον καθηγητή του Άνταμ Νιούτον ότι το κολύμπι ήταν ένα «επικίνδυνο πράγμα» που οι ίδιοι οι γιοι τους μπορούσαν να ασκήσουν, αλλά δεν ήταν κατάλληλο για πρίγκιπες ως "πράγμα με μεγάλο βάρος και συνέπεια".
Προσωπικότητα
Ο βασιλιάς προτιμούσε τον ρόλο του δασκάλου από εκείνον του πατέρα και έγραψε κείμενα για την εκπαίδευση των παιδιών του. Ο Ιάκωβος σκηνοθέτησε ότι το νοικοκυριό του Ερρίκο «θα έπρεπε μάλλον να θυμίζει ένα Κολλέγιο παρά μια βασιλική αυλή». Ασχολήθηκε με πάθος με σωματικές αναζητήσεις όπως το κυνήγι, το τζόκινγκ και η περίφραξη, και από νεαρή ηλικία σπούδασε ναυτικές και στρατιωτικές υποθέσεις και εθνικά θέματα, για τα οποία συχνά διαφωνούσε με τον πατέρα του. Επίσης, απέρριψε τον τρόπο με τον οποίο ο πατέρας του διεξήγαγε τη βασιλική αυλή, δεν του άρεσε ο Ρόμπερτ Καρρ, αγαπημένος του πατέρα του, και συμπαθούσε τον Σερ Γουόλτερ Ράλεϊ, επιθυμώντας να τον απελευθερώσει από τον Πύργο του Λονδίνου.
Η δημοτικότητα του πρίγκιπα αυξήθηκε τόσο πολύ που απειλούσε τον πατέρα του. Οι σχέσεις τους θα μπορούσαν να είναι τεταμένες, και μερικές φορές δημοσίως. Μια φορά, οι δύο κυνηγούσαν κοντά στο Ρόουστον όταν ο Ιάκωβος επέκρινε τον γιο του για έλλειψη ενθουσιασμού για το κυνήγι, και ο Ερρίκος αποπειράθηκε να χτυπήσει τον πατέρα του με ένα μπαστούνι, αλλά δεν το έκανε. Στη συνέχεια, το μεγαλύτερο μέρος των παρόντων πήραν το μέρος του γιου.
Ο Ερρίκος λέγεται ότι αντιπαθούσε τον μικρότερο αδερφό του, Κάρολο, αν και αυτό προέρχεται από μια απόκρυφη ιστορία: όταν ο Κάρολος ήταν εννέα ετών, ο Ερρίκος άρπαξε το καπέλο από έναν επίσκοπο και το έβαλε στο κεφάλι του νεότερου παιδιού, κι έπειτα είπε στον μικρότερο αδερφό του ότι όταν γίνει βασιλιάς θα έκανε τον Κάρολο Αρχιεπίσκοπο του Καντέρμπουρυ, και τότε ο Κάρολος θα είχε μια μακρά ρόμπα για να κρύψει τα άσχημα πόδια του. Ο Κάρολος το πέταξε κάτω και απομακρύνθηκε κλαίγοντας.
Ως νέος, ο Ερρίκος ήταν πολλά υποσχόμενος και άρχισε να δραστηριοποιείται σε θέματα ηγεσίας. Μεταξύ των δραστηριοτήτων του, ήταν υπεύθυνος για την επανατοποθέτηση του Sir Thomas Dale στην αποικία της Βιρτζίνια.